એવો એક વિદ્યાર્થી છે - ગોંડલમાં પ્રાથમિક શિક્ષણ મેળવીને હાલ મેડિકલ કોલેજમાં અભ્યાસ કરતા વિપુલ અરવિંદભાઈ પરમાર. વિપુલને આજેય થોડાં વર્ષ પહેલાંનો દસમા ધોરણની પરીક્ષાનો એ દિવસ બરાબર યાદ છે. તે કહે છે : 'તે દિવસે મારે દસમા ધોરણની ગુજરાત માધ્યમિક બોર્ડની પરીક્ષાનું છેલ્લું પ્રશ્નપત્ર હતું. ત્યારે અમારા કેન્દ્રમાં ચોરીનું વાતાવરણ ખૂબ હતું. ક્યારેક સુપરવાઇઝરપોતે જ વિદ્યાર્થીઓને ચોરી માટે વ્યવસ્થા કરી આપતા, પરંતુ મેં નક્કી જ કર્યું હતું કે ચોરી ન જ કરવી. એ મુજબ મારું ઉત્તરપત્ર પૂરું કરીને હું બેઠો હતો ત્યારે સુપરવાઇઝરે મારી પાસે આવીને કહ્યું : ‘તારું પેપર પાછળવાળા વિદ્યાર્થીને આપી દે.’